Intel 8085

Intel 8085 var en 8-biter mikroprosessor konstruert og produsert av Intel. Mikroprosessoren ble lansert i 1976 og var en videreutviking av Intel 8080.http://www.intel.com/pressroom/kits/quickrefyr.htm#1976 Den var bakover-kompatibel med sin forgjenger, og introduserte nye avbruddsfunksjoner pluss en linje (pin) for direkte seriell innmatning og utmatning. Videre var behovet for -12V og -5V strømforsyning eliminert. 8085 trengte kun +5V, derav 5-tallet i navnet. Tilleggene bidro til å redusere kravene til eksterne støttekretser, noe som førte til enklere og mindre kostbare konstruksjoner, for eksempel mikrodatamaskiner.

8085 var et svar på Zilog Z80, en populær 8080-kompatibel konkurrent introdusert året før. Prosessorene kunne kjøre operativsystemet CP/M, introdusert i 1974 og en viktig brikke i det gryende mikrodatamaskin-markedet.

8085 støttet klokkehastigheter på 3, 5 og 6 MHz.

 Referanser 

 Eksterne lenker 
 The Intel MCS-80/85 Family User's Manual

Kategori:Intel-produkter
Kategori:IT-relaterte introduksjoner i 1976
Kategori:1976 i USA